《种蔬二首 其二》
宋代·刘敞

种蔬南冈下，地薄旱亦久。抱瓮出复入，拮据病两手。

辍耕起长叹，四海万亿亩。过亢今若兹，我谁与糊口。

县官祈雨泽，四望已并走。巫女歌且舞，土龙矫其首。

上天何寥寥，百请未一偶。霖雨待尔辈，古人亦可丑。

咄嗟云汉诗，万古竟何有。天地何不仁，百姓为刍狗。

作者简介：刘敞（1019—1068）北宋史学家、经学家、散文家。字原父，一作原甫，临江新喻荻斜（今属江西樟树）。庆历六年与弟刘攽同科进士，以大理评事通判蔡州，后官至集贤院学士。与梅尧臣、欧阳修交往较多。为人耿直，立朝敢言，为政有绩，出使有功。刘敞学识渊博，欧阳修说他“自六经百氏古今传记，下至天文、地理、卜医、数术、浮图、老庄之说，无所不通；其为文章尤敏赡”，与弟刘攽合称为北宋二刘，著有《公是集》。